CELEX: 32016D2360
Language: lv
Date: 2016-11-28 00:00:00
Title: Padomes Lēmums (KĀDP) 2016/2360 (2016. gada 28. novembris) par to, lai parakstītu un noslēgtu Iegādes un savstarpēju atbalsta pakalpojumu nolīgumu starp Eiropas Savienību un Amerikas Savienotajām Valstīm

22.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 350/1
            
         PADOMES LĒMUMS (KĀDP) 2016/2360
   (2016. gada 28. novembris)
   par to, lai parakstītu un noslēgtu Iegādes un savstarpēju atbalsta pakalpojumu nolīgumu starp Eiropas Savienību un Amerikas Savienotajām Valstīm
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Pamatojoties uz LES 42. pantu, Savienība var veikt militāras operācijas ārpus Savienības. Lai minētās operācijas sagatavotu, arī militāras mācības varētu notikt ārpus Savienības.
            
         
               (2)
            
            
               Šādās operācijās izvietotiem štābiem un operācijas valstu kontingentiem var būt vajadzīgs apgādes atbalsts un piegādes un pakalpojumi, ko dalībvalstis ne vienmēr var nodrošināt.
            
         
               (3)
            
            
               Pastāv arī iespēja, ka operācijā izvietotiem štābiem vai valstu kontingentiem var lūgt sniegt apgādes atbalstu un piegādes un pakalpojumus Amerikas Savienoto Valstu vienībām, kuras atrodas operācijas norises vietā, un ka tie var būt gatavi to nodrošināt.
            
         
               (4)
            
            
               Ievērojot LES 41. panta 2. punktu, militāro operāciju radītie darbības izdevumi ir jāsedz dalībvalstīm. Ņemot vērā minēto noteikumu, Savienībai nav atļauts uzņemties saistības, kuras varētu radīt finansiālas sekas dalībvalstīm.
            
         
               (5)
            
            
               
                  Athena mehānismam, kas izveidots ar Padomes Lēmumu (KĀDP) 2015/528 (1), ir atļauts dalībvalstu vārdā rīkoties Savienības militāro operāciju finansēšanas jomā.
            
         
               (6)
            
            
               Pēc tam, kad Padome 2015. gada 17. novembrī pieņēma lēmumu, ar ko atļauj sākt sarunas, Savienības Augstā pārstāve ārlietās un drošības politikas jautājumos sarunās vienojās par Iegādes un savstarpēju atbalsta pakalpojumu nolīgumu starp Eiropas Savienību un Amerikas Savienotajām Valstīm (“nolīgums”).
            
         
               (7)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro.
            
         
               (8)
            
            
               Nolīgums būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Iegādes un savstarpēju atbalsta pakalpojumu nolīgums starp Eiropas Savienību un Amerikas Savienotajām Valstīm.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.
   
      Briselē, 2016. gada 28. novembrī
      
         
            Padomes vārdā –
         
         
            priekšsēdētājs
         
         P. ŽIGA
      
   
   
      (1)  Padomes Lēmums (KĀDP) 2015/528 (2015. gada 27. marts), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena), un ar ko atceļ Lēmumu 2011/871/KĀDP (OV L 84, 28.3.2015., 39. lpp.).